**ВЪТРЕШНИ ПРАВИЛА**

**ЗА**

**ИЗПОЛЗВАНЕ НА СИСТЕМАТА ЗА ВИДЕОНАБЛЮДЕНИЕ**

**В ПРОФЕСИОНАЛНА ГИМНАЗИЯ ПО ТУРИЗЪМ ГР. САМОКОВ**

 Настоящите правила са утвърдени със Заповед № …………/……………..202… г. на директора на училището и на основание чл. 259, ал. 1 от ЗПУО, чл. 31 ал.1, т. 6 и т. 34 от Наредба № 15/22.07.2019 г. за статута и професионалното развитие на учителите, директорите и другите педагогически специалисти.

1. Въвеждането на видеонаблюдение в училището е необходимо с оглед подобряване на сигурността и опазването на материалната база, сигурността и защитата на живота и здравето на учениците и персонала, както и решаване на възникнали конфликти при пребиваване на децата и учениците в учебното заведение.
2. Видеонаблюдението в Професионална гимназия по туризъм гр. Самоков се осъществява в класните стаи, учебните кабинети и работилници, учителските стаи, фоайетата и коридорите, входно-изходните възли, спортните игрища, част от дворните площи, както и някои служебни помещения (при провеждане на държавни зрелостни изпити и национално външно оценяване на учениците), в двете учебни сгради към училището.
3. Учениците, училищния колектив и посетителите са уведомени чрез информационни табели, поставени на видно място в различните помещения, за използването на технически средства за наблюдение и контрол на обекта, без да се уточнява тяхното местоположение.
4. С вътрешна заповед на директора на училището се определя отговорник по дейността на системата за видеонаблюдение, който води прономерован и прошнурован „Дневник за видеонаблюдение“. В дневника се вписва всяко влизане в системата за видеонаблюдение независимо от повода, като се записва датата, повода и установения резултат и се подписва от отговорника.
5. Дневника се съхранява при ЗАС, като достъп до него имат само отговорника по видеонаблюдение и директора на училището.
6. Записващите DVR устройства в двете учебни сгради се разполагат в помещения, в които няма достъп на неоторизирани лица, а контролен монитор с връзка с всички видеокамери от двете учебни сгради се разполага в дирекцията.
7. Достъп до записващите устройства и мониторите за наблюдение има само директора и определеният със заповедта на директора отговорник за видеонаблюдението. Достъпът на други лица в помещенията със записващите устройства е забранен освен в изключителни случаи с разрешението на директора. Системата за видеонаблюдение в ПГ по туризъм гр. Самоков е свързана със системата на „Посещаемо и безопасно училище“, което се използва само при провеждане на ДЗИ/ДИППК и национални изпити за външно оценяване.
8. Видеосистемата се поддържа от фирма, с която училището трябва да има сключен договор. В началото на всяка година и преди провеждането на ДЗИ/ДИППК отговорникът за видеонаблюдението съвместно с фирмата извършва профилактичен преглед на цялата система, което се отразява в дневника за видеонаблюдението.
9. Преглеждането на видеокамерите на живо или на запис, както и свалянето на записи от DVR се извършва от отговорника по видеонаблюдението само с разрешението на директора на училището, като по негова преценка може да присъства и друг педагогически специалист.
10. При необходимост или изискване на записи от страна на правоохранителните органи или родители записи се преглеждат или предават на същите само със заповед на директора на училището и съставен приема-предавателен протокол.
11. Абсолютно е забранено:

- преглеждането на записи или наблюдение на живо без възникнала необходимост.

- разпространяването на чувствителна информация, свързана с личността на ученици, учители и персонал, придобита чрез видеонаблюдението.

- влизането в системата за видеонаблюдение без разрешение на директора. Ако същият отсъства, такова разрешение се дава от оторизирания за това зам. директор.

- достъпа на учители, ученици, персонал и външни лица с изключение на директора и отговорника по видеонаблюдението.

1. Записите от видеонаблюдението се съхраняват само на харддиска на DWR устройствата за срок от 30 дена, след което се изтриват автоматично. При необходимост от съхраняване на записите от по-продължителен период от време, по нареждане на директора фирмата за поддръжка сменя харддиска на системата с цел дългосрочно съхраняване на информацията. Харддискът се съхранява от директора в срок от 2 години. Флашпаметта със записи от провеждането на ДЗИ)ДИППК се съхраняват съгласно инструкциите за организация и провеждане на ДЗИ.
2. ПГ по туризъм гр. Самоков разполага с 50 видеокамери, разположени в класните стаи, учебните кабинети и работилници, учителските стаи, фоайетата и коридорите, входно-изходните възли, спортните игрища, част от дворните площи, както и някои служебни помещения (при провеждане на държавни зрелостни изпити и национално външно оценяване на учениците), в двете учебни сгради към училището. Тези камери са свързани с 2 броя DVR с монитор, по един във всяка сграда, и монитор за наблюдение в кабинета на директора.